শান্তিনিকেতনের কলাচর্চার ক্ষেত্রে রবীন্দ্রনাথ বিশ্বের নানা প্রান্ত থেকে বিশিষ্ট চিত্রী, ভাস্কর, শিল্প-গবেষক এবং ঐতিহাসিকদের আমন্ত্রণ জানিয়ে উপস্থিত করেছিলেন। ১৯২১ সালে শিল্পবোদ্ধা এবং ঐতিহাসিক স্টেলা ক্রামরিশ, ১৯২২ সালে ফরাসি শিল্পী (পোস্ট-ইম্প্রেশনিস্ট) অাঁদ্রে কারপেলেকে নিয়ে আসেন। কিছুদিন শিল্প-বিষয়ে বক্তৃতা দেন চার্লস ফ্রিয়ার অ্যান্ড্রুজও। ১৯২৪ সালের মে-জুন মাসে রবীন্দ্রনাথ চীন ও জাপান পরিভ্রমণ করেন। ১৯২৬ সালে তিনি নিয়ে আসেন ভাস্কর লিজা ফন পটকে। এঁর কাছে প্রাথমিক ভাস্কর্যের পাঠ নেন রামকিঙ্কর। পরে ভাস্কর্যের পাঠ দিতে আসেন মার্গারেট মিলওয়ার্ড এবং বের্গম্যান।